open-index/open-wikipedia-markdown huggingface dataset:
Émilie Simon

**Émilie Simon** (født 17. juli 1978 i Montpellier, Frankrike) er en fransk sanger, låtskriver og elektronisk musikk-komponist. Hun har blant annet skrevet filmmusikken til *[[Pingvinenes marsj]]*.

## Diskografi
### Album
* *Émilie Simon* (2003)
* *La Marche de l'empereur* (2005)
* *Végétal* (2006)
* *The Flower Book* (2006)
* *À l'Olympia* (2007)

### Singler
* «Désert» (2002)
* «Flowers» (2003)
* «Song of the Storm» (2005)
* «Fleur de saison» (2006)
* «Rose hybride de thé» (2006)
* «Dame de lotus» (2007)

## Referanser


## Eksterne lenker
* 
* 
* 
* 
*  Fanforum
*  Fanside
*  Noen av Emilie Simons sanger oversatt til engelsk
*  Intervju (lyd, bilder og video / pinkwork) 
*  Emilie Simon på Velvetpanda
Pascal Simpson

**Pascal** «**Pagge**» **Simpson** (født 4. mai 1971 i  Lomé i Togo) er en svensk fotballtrener og tidligere spiller. Simpson spilte spiss.

Simpson slo igjennom på toppnivå i AIK i 1991. Han ble fort en viktig brikke i laget som vant Allsvenskan i 1992. På første halvdel av nittitallet dannet han en farlig angrepsduo sammen med Dick Lidman. Simpson huskes blant annet for å ha scoret i åpningsminuttet mot FC Barcelona på Camp Nou i cupvinnercupens kvartfinale i 1997.

Før 1998-sesongen gikk Simpson til Vålerenga, der han fikk kjælenavnet "Den svenske Tomas Brolin". På forhånd ble det forventet mye av VIFs angrepsduo Simpson og John Carew, men «Pagge» ble ingen suksess i Oslo og VIF skuffet i comebacket til Tippeligaen. I 2000 gikk Simpson videre til FC København, også der uten spesielt stor suksess.

Etter den aktive karrièren har Simpson vært trener i IFK Eskilstuna.

Simpson fikk to landskamper for Sverige.

## Referanser


## Eksterne lenker
* 
* Svenska Fotbollförbundet 
* AIK
Elefantapoteket

**Elefantapoteket** er apotek i flere norske byer.  
## Christiansand
I Kristiansand åpnet *Christiansand Apotek* i 1651, kun ti år etter at byen ble grunnlagt. Det var byens eneste frem til 1717.  Det antok navnet Elefantapoteket i 1831, det året man også etablerte et annet apotek, nemlig Løveapoteket i byen.  Noen av innehavere her:
*1651 Nils Pedersen (*Nicolaus Petrus*)
*1661 Johannes Tragnerus
*1695 Henrich Seydal
*1716 Johan Andreas Struve
*1739 Conrad Fredrik Horn
*1757 Emanuel Schultz

## Christiania
Apotekere her har vært:
*1672–1692 Hans Jochim Scarff
*1692–1720 Johan Jacob Bilster (enken frem til 1723)
*1723–1754 Nicolai Jensen Bittrop (enken frem til 1772)
*1773–1785 Johan Heinrich Maschmann (enken frem til 1797)
*1797–1839 Hans Henrich Maschmann
*1839–1848 Carl Gustav Maschmann
*1848–1860 Hans Henrich Maschmann
*1861–1898 Bernt Anton Maschmann
*1898–1917 Christian Herman Ludvig Lindgaard
*1917– Carl Emil Sverre
## Trondheim
I Trondheim åpnet det i Mellomveien 20 i 1921 av en Ivar Ernst Winther Grønlie og Harald Knudsen.  Det er i 2014 lokalisert i Haakon VIIs gate 9.

## Se også
*Apoteknavn
## Referanser
__NOTOC__
Parlamentsvalget i Polen 2007

21. oktober 2007 ble det avholdt **parlamentsvalg** i begge kamrene i nasjonalforsamlingen (Sejmen og senatet) i Polen. Bakgrunnen var at Sejmen 7. september samme år besluttet å oppløse seg selv og at nyvalg skulle utskrives. 

Valget fant sted to år før den maksimale perioden for den inneværende Sejmen, valgt i september 2005. Alle partier stemte for oppløsning unntatt de to småpartiene i regjeringen, partiet «De polske familiers liga» og «Selvforsvarspartiet». Alle 460 seter i Sejmen og alle 100 seter i senatet var på valg. 

## Resultat

## Referanser
Rebecca Mark-Jusbasche

**Rebecca Mark-Jusbasche** (født 13. august 1954 i Kirksville, Missouri) er en amerikansk forretningskvinne. Hun ble kjent som administrerende direktør og styreleder i Enron International, en divisjon i Enron. Hun ble senere forfremmet til nest-styreleder i Enron, men sluttet i selskapet i 2000, etter at en rekke mislykkede investeringer i infrastrukturen kostet selskapet over 2 milliarder dollar.

## Referanser
Persaunet

**Persaunet** er en bydel i Trondheim som grenser til Tyholt i sør, Lade i nord, Strindheim i øst og Rosenborg i vest. Persaunet er i dag preget av eneboliger med generelt store havearealer. Mest kjent på Persaunet er kanskje den nedlagte militærleiren Persaunet leir, og restauranten Tregården. På Persaunet ligger også studentbyen Camp Trondheim.

Avstanden fra Persaunet til Trondheim sentrum med bil er 3,8 km. Til fots er avstanden 2,7 km.

## Historie
Navnet kommer av mannsnavnet *Per* (*Peder, Peter*) og norr. *auðn*, ødegård. Gården er først nevnt i 1590 og lå trolig under Bakke kloster. I 1647 var gården under eie av borgermester Lauritz Bastiansen Stabell. Fra 1917 hørte gården til Strinda kommune, som bygde aldershjem og sykehus i området. 

Om lag 20 dekar av eiendommen ble brukt av okkupasjonsmakten under andre verdenskrig. Det ble da oppført en militærleir her, som senere gikk under navnet Persaunet leir. I 1945 ble leiren overtatt av Forsvaret, og Persaunet leir fikk en sentral militær tilstedeværelse frem til 2002 med tilhold av blant andre Trøndelag Sjøforsvarsdistrikt, Sør-Trøndelag Hjemmeverndistrikt, og Vernepliktsforvaltningen Trøndelag mfl.). I 2002 ble virksomheten i leiren delvis avviklet, med unntak av Luftkrigsskolen med tilhold på høydedraget Kuhaugen i umiddelbar nærhet.

## Litteratur
*
Rape Me

**«Rape Me»** er en sang av den amerikanske grungegruppen Nirvana. Låten er skrevet av bandets vokalist Kurt Cobain og ble utgitt i 1993 med albumet In Utero. Singelen kom i 1994. Da In Utero ble gitt ut ble låten kritisert av ulike feministiske organisasjoner i USA fordi de syntes språket var for sterkt og at det ikke var bra for ungdom å høre låten. Kurt Cobain forsvarte seg med å si at låten er en advarsel mot voldtekt.

«Rape Me» inneholder ikke samme akkord som Nirvanas kommersielt mest framgangsrike låt *[[Smells Like Teen Spirit]]*, som mange tror. («Rape Me» spilles i  G# mens *[[Smells Like Teen Spirit]]* spilles i F, dog er selve rytmen ganske lik).

## Eksterne lenker
*
Artplant

**Artplant** AS er en norsk videospillprodusent med lokaler i Oslo. Firmaet ble startet i 2001 av tidligere ansatte fra blant annet Funcom og Innerloop.

Under Nordic Game Conference i 2009 annonserte Norsk filmfond at Artplant skulle få et tilskudd på 1,5 millioner kroner til utviklingen av spillet *Min kompis* til Nintendo Wii.

## Produkter
Artplant har frem til 2007 hatt mest fokus på utvikling av barnespill. De har stått for mange av de kjente lisensspillene utgitt i Skandinavia, samt en del egenutviklede konsepter. De har også jobbet med illustrasjon og småspill, samt bidratt med artwork på en del større internasjonale prosjekter.

### Utgivelser
* Månetoppen (2002)
* Pony Girl (2003)
* Jul i Skomakergata (2003)
* Pony Girl 2 (2004)
* Kaptein Sabeltann (2004)
* Olsenbanden Jr. (2005)
* The Horse Mystery (2005)
* Henga & Bia (2007)
* Elias - Operasjon Lunvik (2007)
* Kaptein Sabeltann - Grusomme Gabriels forbannelse (2007)
* Riding Club Championships (2007)
* Entropy (2013)

## Referanser
Atuarfik Nuussuaq

**Atuarfik Nuussuaq** (Nuussuaq skole) er folkeskolen i bygda Nuussuaq i Upernavik kommune, nordvest på Grønland. Bygda har ca. 220 innbyggere. 

Skolen ble renovert i 1999, og har to lærerboliger.
Benjamin av Tudela

**Benjamin av Tudela** (Binyamin Metudela, født i Tudela i kongedømmet Navarra i Baskerlandet, død ca. 1173 i Kastilla) var en spansk rabbiner og oppdager fra middelalderen, som reiste gjennom Europa, Asia og Afrika på 1100-tallet. Hans betegnelse som rabbi kan muligens skyldes en misforståelse av en detalj i kildene. Hans beskrevne interesser på reisen kunne tyde på at han var juvelhandler.

Hans beskrivelser av det vestlige Asia gikk hundre år forut for de av Marco Polo. Han var velutdannet og hadde en stor språkkunnskap, følgelig er han en viktig skikkelse innenfor geografihistorien og jødedommen.

Han la ut på sin store reise antagelig omkring år 1165. Han besøkte nesten 300 steder, og skildrer Provence, Italia, Hellas, Palestina, Mesopotamia, Persia, India, og muligens også grenselandet til Tibet og Kina, videre Aden, Jemen, Abyssinia, Egypt og andre land. I 1173 vendte han hjem via Sicilia til Spania. 

Det er mest sannsynlig at skildringene av de aller østligste av de ovennevnte land er gjengivelser av hva han fikk vite om dem mens han var i Bagdad.  

Sine inntrykk samlet Benjamin i en rekke reiseskildringer på hebraisk, *Massaoth schel Rabbi Binjamin*. De er av stor betydninge for kunnskapen om skikk og bruk blant de besøkte landenes folk. I 1543 utkom arbeidet på trykk for første gang i Konstantinopel, og kom senere kommet i en rekke opplag. 

I 1907 utkom en oversatt kritisk utgave med varianter, innledning og kart av den britiske Nathan Marcus Adler.

## Referanser


## Litteratur
* *Jüdische Reisen im Mittelalter: Benjamin von Tudela; [[Petachja von Regensburg]].* Aus dem Hebräischen übersetzt, mit Anmerkungen und einem Nachwort von Stefan Schreiner. Leipzig 1991, ISBN 3-7350-0140-8
* *Syrien und Palästina: nach dem Reisebericht des Benjamin von Tudela.* (ADPV 12). Übersetzt und erklärt von Hans Peter Rüger. Harrassowitz, Wiesbaden 1990. ISBN 3-447-02881-5
* Meyer Kayserling: *Geschichte der Juden in Spanien und Portugal.* Gerstenberg, Hildesheim 1978. Erster Teil, S. 81.
* Paul Borchardt: *Der Reiseweg des Rabbi Benjamin von Tudela und des Rabbi Petachia aus Regensburg in Mesopotamien und Persien.* In: Jahrbuch der Jüdisch-Literarischen Gesellschaft 1924, S. 137–162
* Gundula M. Tegtmeyer: *B. v. T. - Abenteuer im 12. Jahrhundert.* in: *Aufbau*. Schwerpunktthema: *Mythos Seidenstrasse. Spurensuche: Der Beginn der Globalisierung.* Nr. 7/8, Juli/Aug. 2010. S. 16 - 18. - Mit weiteren Art. über die Familie Sassoon, die Seidenweberei, Jacob d'Ancona (angeblich aus dem 13. Jh.), eine Pseudofigur nach der Behauptung von David Selbourne u. a. In Deutsch, Abstract in Englisch

## Eksterne lenker
* 
* 
* Schilderung des Rabbi Benjamin aus Tudela von Rom im XII. Jahrhundert
* Nathan Adlers oversettelse, edisjon og kommnentarverk: 1907. (PDF; 9,15 MB)
ESAB

**ESAB **(opprinnelig *«Elektriska svetsningsaktiebolaget»*), er en svensk industribedrift grunnlagt av Oscar Kjellberg i Göteborg i 1904. ESAB var lenge eiet av Wallenberg men har nå utenlandske eiere.

ESAB er en meget stor produsent av elektroder og sveiseutstyr. Elektrodene kalles fortsatt *OK* etter gründeren.

I november 2012 stengte ESAB sin fabrikk i Ihtiman, Bulgaria (kjøpt i 2007). Alle 120 ansatte ble oppsagt. Dette var slutten på 50 års produksjon og eneste industrielle inntektskilde i byen.
Fylkesvei 6320

**Fylkesvei 6320 (Fv6320)** går mellom Eidsvika på Linesøya og Stokkneset på Stokkøya i Åfjord.

I september 2006 ble et prosjekt startet opp for å bygge en fastlandsforbindelse til Linesøya. Opprinnelig skulle veiforbindelsen tas i drift i løpet av 2009, men på grunn av vanskelige bunnforhold ble prosjektet forsinket. Disse problemene førte til uventede kostnader på mellom 70 og 80 millioner kroner, prosjektet ble lagt på is til det ble avklart hvordan disse kostnadene skulle finansieres. I mai 2010 ble partnerne i prosjektet enige om en løsning, dermed ville åpningen av brua forskyves til senest slutten av 2011. Bruforbindelsen ble åpnet 8. oktober 2011.

Veistrekningen mellom Solberg og Trøa var tidligere del av fylkesveien, den ble omklassifisert til kommunal vei etter at bruforbindelsen ble åpnet. Samtidig ble Veistrekningen mellom Eidsvika og Sørgårdan overført fra fylkesvei 35.

Før Trøndelag fylke ble opprettet 1. januar 2018 hadde veien betegnelsen fylkesvei 34 (Sør-Trøndelag).

## Kommuner og knutepunkter

## Referanser




## Eksterne lenker
* Vegvesenets vegkart 
*Vegvesenets side om prosjektet Stokkøya &ndash; Linesøya
*Våre Veger: Linesøya må vente på fastlandsforbindelse (17. juli 2007)
* Vegvesenets vegkart 
*
Matiarseeqqap Atuarfia

**Matiarseeqqap Atuarfia** («Matiarseeqqap skole») er folkeskolen i bygda Kullorsuaq, som er den nordligste bygda i Upernavik kommune, nordvest på Grønland.

Navnet betyr «Lille Matias' Skole», og refererer til en av de første lærerne i bygda, som het Matias. Skolen hadde 97 elever og 13 lærere i skoleåret 2006/07. Bygningsmassen ble utbygd og renovert i 1991, og består av til sammen 6 bygninger. Det største lokalet er også bygdas forsamlingshus. Skolen er også i ferd med å bygges ut, dette er forventet ferdig til 2008.

## Eksterne lenker
* Skolens hjemmeside
Johannes Brockmann

**Johannes Brockmann** (født 17. juli 1888 i Paderborn, død 14. desember 1975 i Rinkerode) var en tysk katolsk politiker og leder for Det katolske sentrumspartiet.

## Bakgrunn, utdannelse og yrke

Han var sønn av en jernbanearbeider. En av hans brødre var den sosialdemokratiske politikeren Hermann Brockmann. Han utdannet seg ved lærerseminaret i Paderborn, og arbeidet som lærer ved en folkeskole fra 1911. I 1913 ble han lærer ved folkeskolen i Rinkerode, og ble skolebestyrer i 1930.

Under Weimarrepublikken var han formann for Det katolske unglærerforbundet. Han ble sagt opp fra sin stilling i den offentlige skolen av de nye makthaverne i 1933. I stedet fikk han jobb som lærer ved en privatskole som tilhørte den katolske kirke. Etter 20. juli-attentatet ble han arrestert og fengslet, på grunn av sine kontakter til katolske, antinazistiske kretser.

I 1945 trådte han igjen inn i den offentlige skoletjenesten, og ble skolebestyrer i Rinkerode og senere generalsekretær for kirke- og skolespørsmål i provinsregjeringen i Westfalen.

## Politisk virke
Brockmann ble medlem av Det katolske sentrumspartiet i 1919. Han var innvalgt i den prøyssiske landdagen fra 1925 til 1933 for senterpartiet.

I 1946 ble han første gang valgt til leder for Det katolske sentrumspartiet. Han ble avløst av Helene Wessel i 1948. Etter at Wessel forlot partiet ble han på nytt leder i 1953. Han trakk seg av aldersgrunner i 1969.

Fra 1946 til 1958 var han innvalgt i landdagen i Nordrhein-Westfalen, og var Sentrumspartiets fraksjonsformann. Han var medlem av det tyske parlamentariske rådet 1948–1949 og var leder for Sentrumspartiets gruppe der. I 1949 ble han innvalgt i Forbundsdagen, det tyske parlamentet, men gav avkall på mandatet. I 1953 ble han innvalgt i Forbundsdagen på nytt, og representerte valgkretsen Oberhausen i den perioden.

## Referanser
12. serierunde i Premier League 2007/08

**12. serierunde i Premier League 2007/08** var en serierunde i engelsk herrefotballs Premier League sesong 2007/2008. Serierunden starta 3. november kl. 13.45 med en kamp mellom Arsenal og Manchester United. Det ble spilt seks kamper fra kl. 16.00 og én kamp kl. 18.15. Dagen etter spilte West Ham mot Bolton, og runden ble avslutta med Manchester City mot Sunderland 5. november.

## Kampfakta

----

----

----

----

----

----

----

----

----

----

## Eksterne lenker
* Premier League 2007/08: Terminliste og resultater på altomfotball.no
Bernie Leadon

**Bernie Leadon** (født 19. juli 1947 i Minneapolis, Minnesota) er en amerikansk country- og rockemusiker, mest kjent som et av medlemmene i countryrockgruppen Eagles.

## The Scottsville Squirrel Barkers
Leadon startet sin musikkarriere i bluegrassbandet The Scottsville Squirrel Barkers, kanskje mest kjent for Chris Hillman, som senere spilte i The Byrds. 

## The Flying Burrito Brothers
Han fortsatte med å spille i en rekke mindre kjente countrygrupper inntil han i 1969 ble med i The Flying Burrito Brothers, en av de første countryrockgruppene. Der ble han på nytt bandkollega med Chris Hillman fra The Scottsville Squirrel Barkers. Leadon medvirket på albumene *[[Burrito Deluxe]]* (1970) og *[[The Flying Burrito Brothers (musikalbum)|The Flying Burrito Brothers]]* (1971), og forlot deretter bandet i 1971. 

## Eagles
Leadon etablerte bandet Eagles sammen med Don Henley, Glenn Frey og Randy Meisner. Leadon spilte dobro og ulike typer gitar (akustisk, elektrisk og pedal steel), og var vokalist på noen av sangene. Han medvirket på gruppens fire første album, *[[Eagles (album)|Eagles]]* (1972), *[[Desperado (album)|Desperado]]* (1973), *[[On the Border]]* (1974) og *[[One of These Nights]]* (1975). Etter fjerdealbumet forlot han bandet, og ble erstattet av Joe Walsh. Selv satset Leadon på en solokarriere, og traff ikke de tidligere bandkollegene på nytt før Eagles spilte en gjenforeningskonsert 38 år senere.

## Opptredener i Norge
*1987: Ridderhallen i Oslo sammen med Chris Hillman og Al Perkins
*2005: Muddy Waters bluesklubb i Oslo

## Referanser


## Kilder
*Olav Solvang: *«Redd troen blir tatt til inntekt for folk jeg slett ikke liker».* Artikkel i Vårt Land 31. mars 2021, side 56

## Eksterne lenker
* 
* 
*
VNO-NCW

**VNO-NCW** er Nederlands største arbeidsgiverforening. 

## Historie
VNO-NCW ble grunnlagt i 1996 som en sammenslåing av det det liberale *Verbond van Nederlandse Ondernemingen* (VNO) med det kristeligdemokratiske *Nederlands Christelijk Werkgeversverbond* (NCW), som igjen var er resultat av sammenslåing av det protestantiske PCW og det katolske NKW. Sammenslåingen av de tre arbeidsgiverforeningene kan sees på som et tegn på avpillariseringen av det nederlandske samfunnet.  Foreningens navn er, som en ser, resultat av at man bruker forkortelsene fra de to tidligere foreningene. 

## Organisasjon
VNO-NCW er, i likhet med norske NHO en paraplyorganisasjon. Det er 180 bransjeorganisasjoner tilknyttet foreningen, som til sammen organiserer 115,000 selskaper.

## Eksterne lenker
*
Mirjana Karanović

**Mirjana Karanović** (serbisk kyrillisk: Мирјана Карановић) (født 28. januar 1957 i Beograd) er en serbisk skuespillerinne, kjent for mange viktige roller i filmer fra det tidligere Jugoslavia.

Hun debuterte i filmen *[[Petrijin venac]]* i 1980, og fikk sitt internasjonale gjennombrudd med *[[Otac na službenom putu]]* i 1985.

I 2003 spilte hun i den kroatiske filmen *[[Svjedoci]]*. Hun var da den første skuespilleren fra Serbia som spilte i en kroatisk film etter oppløsningen av det tidligere Jugoslavia.

I 2005 spilte hun i *[[Grbavica]]* av Jasmila Žbanić, og portretterte der en bosnisk-muslimsk kvinne som hadde blitt voldtatt av serbiske soldater under krigen i Bosnia-Hercegovina 1992–1995.

## Referanser


## Eksterne lenker
*
Heiner

**Heiner** eller **Heider** (norrønt *heiðnir*) var navnet på en norsk folkegruppe, eller stamme, før og under rikssamlingstiden. Heiner var folket i det gamle høvdingdømmet og småkongeriket *Hedmarken*, som omfatter dagens Hedmark. Navnet inngikk også i det gamle navnet på Mjøsa, *Heiðsær*. Folkenavnet i sin tur stammer fra ordet *heiðr*, norsk «hei», dvs «ubygd mark», «skogsbygd» og kan altså oversettes som «folket fra skogsbygdene». Høvdingdømmet vokste fram rundt maktsenteret Åker gård ved Hamar, der småkongene holdt til inntil Olav den hellige slo ned opplandskongenes opprør omkring 1021. Kong Rørek, den siste kongen på Hedmark, ledet opprøret mot kongen. 

Skalden Sigvat Tordsson nevner heinene i et kvad som Snorre gjengir i Olav den helliges saga. Et utdrag lyder slik:

*Sant er det nu (sverde*
*svang de), at Heinene kunne*
*øve meget mere*
*enn øl hos kongen at drikke*

Heinene blir også nevnt i Harald Hardrådes saga. Harald Hardråde førte kamp mot opplendingene (folket på Opplandene, det vil si det indre Østlandet) for å få dem til å underkaste seg. Snorre forteller at Harald brente gårder og gjorde hærverk på Hedmarken, og skalden Tjodolv Arnorsson diktet et kvad om dette. Et utdrag lyder slik:

*Høvdingers herre [Harald] rammet*
*Heiner med onde stener*

Ordet *heiner* eller *heider* har gitt navn til regionen Hedmarken og fylket Hedmark.

## Referanser


## Litteratur
*Helle, Knut, mfl., Norsk byhistorie. Urbanisering gjennom 1500 år. Pax forlag, Oslo 2006
*Krag, Claus, *Vikingtid og rikssamling*. Aschehougs Norgeshistorie, Aschehoug, Oslo 2005
*Snorre Sturlasson, *Norges Kongesagaer*, oversatt av Anne Holtsmark. Gyldendal, Oslo 1979
Eagles (album)

***Eagles*** er debutalbumet til den amerikanske gruppen Eagles, utgitt i juni 1972. Albumet var innspilt med den engelske produsenten Glyn Johns i London i februar 1972.

Eagles første singel, «Take It Easy» , en sang skrevet sammen med Jackson Browne, ble utgitt 1. mai, og var en slager da albumet ble utgitt.

«Train Leaves Here This Mornin'» er en sang originalt utgitt av Dillard & Clark i 1968 og sunget av Gene Clark, et band der også Bernie Leadon var med. Denne gang er det Bernie som synger.

«Witchy Woman» og «Peaceful Easy Feeling» ble også gitt ut på singel, og spilles fremdeles der Eagles turnerer.

## Sporliste
;Side én
# «Take It Easy» (Jackson Browne, Glenn Frey) – 3:34
# «Witchy Woman» (Don Henley, Bernie Leadon) – 4:13
# «Chug All Night» (Glenn Frey) – 3:18
# «Most of Us Are Sad» (Glenn Frey) – 3:38
# «Nightingale» (Jackson Browne) – 4:08

;Side to
# «Train Leaves Here This Mornin'» (Gene Clark, Bernie Leadon) – 4:13
# «Take the Devil» (Randy Meisner) – 4:04
# «Early Bird» (Bernie Leadon, Randy Meisner) – 3:02
# «Peaceful Easy Feeling» (Jack Tempchin) – 4:20
# «Tryin'» (Randy Meisner) – 2:54

## Personell
;Eagles
*Glenn Frey – gitar, munnspill, sang på 1, 3, 9
*Don Henley – trommer, sang på 2, 5
*Bernie Leadon – gitar, mandolin, banjo, sang på 6, 8
*Randy Meisner – bass, sang på 4, 7, 10

## Accolades
I 2003 kom *Eagles* på 374. plass på musikkmagasinet *[[Rolling Stone]]*s liste over «Tidenes 500 beste album».

## Referanser


## Eksterne lenker
*
Joseph Cotten

**Joseph Cheshire Cotten jr.** (født 15. mai 1905 Petersburg i Virginia i USA, død 6. februar 1994 i Los Angeles) var en amerikansk skuespiller som var aktiv både på Broadway og i Hollywood. Han er kanskje best kjent for sitt samarbeide med Orson Welles, noe som resulterte i filmer som *[[Citizen Kane]]*, *[[Den tredje mann]]* og *[[Farlig medpassasjer]]* som Cotten skrev. Han arbeidet også sammen med Alfred Hitchcock. Han ble en ansett Hollywood-stjerne med filmer som *[[I tvilens skygge]]* og *[[Portrett av Jennie]]*.

## Filmografi (utvalg)
* 1941 – *[[Citizen Kane]]*
* 1942 – *[[Familien Amberson]]*
* 1943 – *[[I tvilens skygge]]*
* 1943 – *[[Farlig medpassasjer]]*
* 1944 – *[[Gasslys]]*
* 1946 – *[[Duell i solen]]*
* 1948 – *[[Portrett av Jennie]]*
* 1949 – *[[Den tredje mann]]*
* 1949 – *[[Bakom skogen]]*
* 1951 – *[[Peking Express (film)|Peking Express]]*
* 1953 – *[[Niagara (film)|Niagara]]*
* 1958 – *[[Med alle midler (1958)|Med alle midler]]*
* 1964 – *[[Hysj, hysj, Charlotte]]*
* 1967 – *[[Helvetesgjengen]]*
* 1970 – *[[Tora! Tora! Tora!]]*
* 1971 – *[[Lady Frankenstein]]*
* 1973 – *[[Soylent Green – USA år 2022]]*
* 1975 – *[[One Just Man]]*
* 1977 – *[[Airport '77 – Flight 23 savnet]]*
* 1977 – *[[60 minutter til dommedag]]*
* 1980 – *[[Himmelporten]]*

## Referanser


## Eksterne lenker
*
Morten Ruud

**Morten Ruud** er navnet til flere personer:

* Morten Ruud (jurist) (1950− ), norsk jurist
* Morten Ruud (næringslivsleder) (1952− )
* Morten Ruud (journalist) (1961−2018), norsk journalist
Colle Santa Lucia

**Colle Santa Lucia** (italiensk: Colle Santa Lucia; ladinsk: *Col*) er en liten kommune nordvest i den italienske regionen Veneto. Sammen med nabokommunen Livinallongo del Col di Lana utgjør Colle dalen *Fodom*, som inntil 1919 hørte til Tirol og fremdeles er overveiende ladinsktalende (ca. 90&nbsp;%). Ladinsken har imidlertid ingen offisiell status i provinsen Belluno. Antallet innbyggere er 381 (2013).

Den 28. og 29. oktober 2007 ble det gjennomført en folkeavstemning i Colle Santa Lucia, Livinallongo og Cortina d'Ampezzo om hvorvidt området skal tilbakeføres til Syd-Tirol. Flertallet av befolkningen stemte for en gjenforening med Syd-Tirol. I Colle Santa Lucia var valgdeltagelsen på 67&nbsp;% med 83&nbsp;% ja-stemmer. Før tilbakeføringen kan finne sted, må det italienske parlamentet, Trentino-Syd-Tirols regionalråd og Syd-Tirols provinsråd godkjenne søknaden.

## Referanser


## Eksterne lenker
*
Bullitt

***Bullitt*** er en amerikansk spillefilm i sjangeren action-krim fra 1968 med Steve McQueen i hovedrollen. Regi er ved Peter Yates

## Handling
Politiagent Frank Bullitt får det i utgangspunktet rutinemessige oppdraget med å beskytte mafia-informanten Johnny Ross. Ross (Pat Renella) skal egentlig vitne mot sine mafia-sjefer foran en underkomité i senatet i San Francisco, men blir drept av mafiaens lakeier før han kommer så langt. Bullitt setter i gang og etterforske saken, men senator Walter Chalmers (Robert Vaughn), lederen for komiteen, vil plutselig at han skal avslutte etterforskningen.

## Om filmen
Filmen regnes i dag som en klassiker og huskes spesielt for den høydramatiske biljakten gjennom San Franciscos gater. I den berømte biljakten kjøres en 390 GT V8 Ford Mustang (McQueen) og en Dodge Charger. Bullitt fikk en Oscar for beste filmklipp i 1969. Den ble også tildelt andre priser.

I filmen Gone in 60 seconds gjøres det en hyldest til denne filmen. Nickolas Cages's rollefigur blir «bedt» om å stjele en bil med kodenavn *Eleanor*, som er en 500 GT, men samme bil bare med større motor.

## I rollene
*Steve McQueen –  Frank Bullitt 
*Robert Vaughn –  Walter Chalmers 
*Jacqueline Bisset –  Cathy 
*Don Gordon –  Delgetti 
*Robert Duvall –  Weissberg 
*Simon Oakland –  Captain Sam Bennett
*Norman Fell –  Captain Baker 
*Georg Stanford Brown –  Dr. Willard 
*Justin Tarr –  Eddy 
*Carl Reindel –  Detective Stanton 
*Felice Orlandi –  Albert E. Renick 
*Vic Tayback –  Pete Ross

## Referanser


## Eksterne lenker
*
Emerson, Lake & Palmer (album)

***Emerson, Lake & Palmer*** er det første albumet med gruppen *[[Emerson, Lake & Palmer]]*, gitt ut i 1970 i Storbritannia og i januar 1971 i USA. 

Den nydannede supergruppens første album hadde med seg påvirkning fra medlemmenes ulike bakgrunner, noe som skapte blandingen av instrumentale partier og vokale partier.  Albumets cover viser en hvit fugl som slår med vingene og med et menneskehode nede i venstre hjørne.

I Storbritannia solgte albumet til fjerdeplass, mens det nådde en 18.-plass på Billboardlisten i USA. Singelen fra albumet, «Lucky Man», solgte godt særlig i USA.

## Sporliste
#«The Barbarian» (Emerson/Lake/Palmer – hentet fra pianostykket «Allegro Barbaro» fra 1911 av Béla Bartók) – 4:27
#«Take a Pebble» (Lake) – 12:32
#«Knife-Edge» (Emerson/Lake/Fraser) – 5:04
#«The Three Fates» (Emerson) – 7:46
#*a) «Clotho»
#*b) «Lachesis»
#*c) «Atropos»
#«Tank» (Emerson/Palmer) – 6:49
#«Lucky Man» (Lake) – 4:36

## Kilder
* 

## Eksterne lenker
*
Ronglan

**Ronglan** er et sted i Levanger kommune, Trøndelag. Fylkesvei 112 går fra Ronglan til Ekne, en strekning på til sammen 6,5 kilometer. 

Ronglan stasjon på Nordlandsbanen/Trønderbanen åpnet i 1902. Tidligere var det også et oppvekstsenter på Ronglan hvor det var både barnehage og barneskole. Det het Tuv oppvekstsenter, men ble nedlagt i årene 2013-2014.

Helleristningene ved Holtås ligger like ved den gamle riksvei 50 og det er 15 meter langt og 3 meter bredt. Det er registrert noe over 100 figurer som stort sett fremstiller hjortedyr. I tillegg finnes det en del andre figurer som er vanskelig å tolke. Blant figurene er det noen geometriske mønstre som kanskje forestiller fiske- eller fangstnett. Helleristningene ble oppdaget i 1962 i forbindelse med veiarbeid. 

## Eksterne lenker
* Ronglan Idrettslag 
* Ronglan Samfunnshus
Steve McQueen

**Steve McQueen** (1930–1980) var en amerikansk skuespiller kjent fra filmer som *[[Bullitt]]* og *[[Den store flukten]]*.

Steve McQueen filmdebuterte i *Girl on the Run* (1953), hvor han hadde en liten birolle. Han debuterte på Broadway i 1955. Han hadde sin første store rolle i skrekkfilmen *[[The Blob]]* (1958). Siden gjorde han seg bemerket i filmer som *[[Never So Few]]* (1959), *[[De syv uovervinnelige]]* (1961), *[[Den store flukten]]* (1963), *[[The Cincinnati Kid]]* (1965), *[[Kanonbåten San Pablo]]* (1966), *[[Bullitt]]* (1968), ''Papillon'' (1973), *[[Inferno i flammer]]* (1974) og *[[Menneskejakt (1980)|Menneskejakt]]* (1980).

McQueen døde av kreft i Mexico i 1980, 50 år gammel. Han hadde tjent i marinekorpset i årene 1947-50 og arbeidet om bord i skip og på skipsverft. Her ble han eksponert for asbest; tjeneste på militærskip innebar stor risiko for slik eksponering. Det var ved Washington D.C. *Naval Yard* han var satt til å fjerne asbestfylt isolering fra et skip. Tretti år senere var kreftdiagnosen et faktum.Steve's story; asbestosdiseaseawareness.org

## Referanser


## Eksterne lenker
* 
*
Alternative Party

**Alternative Party** er et demoscene- og kunstarrangement i Finland. Det ble første gang arrangert i Åbo i 1998, og har siden 2000 hatt base i Helsingfors. Arrangementet er organisert av Alternative Party ry, som er en ideell organisasjon.

Alternative Party er et av de største demoscene-arrangementene i Finland. Målet med arrangementet er å oppmuntre kunstnere (både demoscene og tradisjonell kunst) til kreativitet og nye perspektiver – uavhengig av utstyr. Arrangementet er kjent for sine spesielle konkurranser. Hovedfokuset er på gamle og obskure datamaskiner, men moderne utstyr kan også brukes.

## Program
I egenskap av å være et demoparty har Alternative Party konkurranser. Konkurransene, foruten hoveddemokonkurransen, har en tendes til å forandres hvert år som en ekstra utfordring. Det er også en tradisjonell konsert den første kvelden, av artister med demoscene-bakgrunn.

## Nåtid
* Det syvende Alternative Party ble holdt 2.–4. november 2007 i Helsingfors.
* Det åttende Alternative Party ble holdt 24.–26. oktober 2008 i Helsingfors.
* Det niende Alternative Party ble holdt 23.–25. oktober 2009 i Helsingfors.
* Det tiende Alternative Party ble holdt 22.–24. oktober 2010 i Helsingfors.

## Eksterne lenker
* 
* The story of Barbitoric Demo
Christoffer Rukke

**Christoffer Fagerli Rukke** (født 1988) er en norsk skøyteløper. Rukke representerer Hol Idrettslag, i likhet med Håvard Bøkko og Ådne Søndrål.

I 2007/08-sesongen, under enkeltdistanse-NM i Vikingskipet på Hamar 13. oktober, vant Rukke på 500 meter med tiden 36,66; en seier han måtte dele med Bøkko.

Christoffer har også en yngre bror, Henrik Fagerli Rukke, som går på skøyter. Christoffers far er lokalpolitikeren og Hols ordfører fra 2015 Petter Rukke.

Han er samboer med skiløperen Ingvild Flugstad Østberg siden 2012.

## Personlige rekorder

## Referanser




## Eksterne lenker
* 
* 
* Profil  på Norges Skøyteforbunds (NSF) hjemmesider før sesongen 2012/13
*  Profil på Jakub Majerski's Speedskating database (Adelskalender distanser og sammenlagt)
*  Profil på ISU sine nettsider. (distanseresultater)
*  Profil på SpeedskatingResults.com (personlige rekorder og resultater)
*  Profil på Effesport.nl (noen resultater)
* 
**Bilder**
*  Bilder på SpeedSkatingPhotos.info/DesgPhoto.com
Zero 7

**Zero 7** er en Grammy-nominert britisk downtempo/trip-hop-musikkduo som består av Henry Binns og Sam Hardaker. Bandet tar i bruk mange forskjellige vokalister, blant andre Mozez, Sia Furler, Tina Dico, Sophie Barker og José González. Henry Binns var med og koret for første gang på det tredje albumet, *The Garden*.

## Diskografi
**Simple Things* (2001)    #28 Storbritannia
**Another Late Night: Zero 7*  (2002)
**Simple Things Remixes* (2003)
**When It Falls* (2004)    #3 Storbritannia
**The Garden* (2006)    #4 Storbritannia, #81 Australia
**Yeah Ghost* (2009)

## Kilder
* David Peter Wesolowski. «Zero 7: Biography», https://web.archive.org/web/20120303120802/http://www.allmusic.com/''Allmusic.com''

## Eksterne lenker
* 
* 
* 
* Offisiell MySpace-profil
Stor husflue

* europeisk husflue 
* orientalisk husflue

 
 
**Stor husflue** (*Musca domestica*) er en vanlig flue i hus, og en av de dyreartene som er mest utbredt i verden. Den er også den mest velkjente fluen, og et skadedyr som medvirker til spredning av alvorlige sykdommer.

## Utseende
De voksne fluene er 5-8&nbsp;millimeter lange. Mellomkroppen er gråaktig, med fire mørke langsgående linjer på ryggen. Undersiden av bakkroppen er gulaktig eller blekt orange. Hele kroppen er hårbekledt. Fasettøynene er rødaktige. Hunnene er noe større enn hannene.  Hanner har øyne som støter sammen, mens hunner har en liten avstand mellom øynene.

Som alle tovinger har stor husflue bare ett par vinger. Det bakre vingeparet er redusert til to svingkøller som bidrar til stabiliteten under flukten. 

## Levevis
Hunnen kan legge opptil 500 egg i fem grupper med ca. 100 egg. I løpet av et døgn klekkes larvene. De livnærer seg vanligvis av dødt og forråtnende organisk materiale, som kjøkkenavfall og avføring. Larvene er blekt beige til hvite. 

Stor husflue har fullstendig forvandling, også kalt metamorfose. Etter flere hudbytter, kryper larvene til en tørr og sval plass for å forpuppes, et hvilestadie der larven utvikler seg til den voksne fluen. Puppen er rød til brun. Senere klekker den voksne fluer.  De voksne fluene lever mellom en halv til en måned, og vokser ikke noe i dette stadiet. De små fluene man kan se er ikke yngre enn de store, de har bare hatt dårligere tilgang til mat i larvestadiet.

36 timer etter at hunnen har kommet ut av puppen, er hun mottakelig for befruktning. Hannen bestiger henne bakfra. Hannene hevder revir mot inntrengende hanner og forsøker å befrukte alle hunner som kommer inn i reviret.

## Underarter
Stor husflue inndeles i to underarter; europeisk husflue (*Musca domestica domestica* Linné 1758), og orientalisk husflue (*Musca domestica vicina* Macquart).

## Evolusjon
I en artikkel i *The Canadian Entomologist*  beskrives hvordan man i laboratorium har hatt «systemer» med husfluer og en parasitt (*Nasonia vitripennis*), som har fått gå i totalt 50 generasjoner.

I ett system fikk samme fluer forplante seg generasjon etter generasjon, og parasittoiden kunne der utøve sitt seleksjonstrykk. I et annet system ble de fullvoksne fluene i hver generasjon erstattet med fluer som ikke hadde vært utsatt for parasittoiden.

Allerede innen fire generasjoner kunne man se tegn på begynnende resistens i det første systemet. Forskjeller kunne etter hvert måles på bl.a. puppevekter, puppestadiets lengde og puppedødeligheten.

## Referanser




## Eksterne lenker
*
Vestre Bærum Idrettsforening

**Vestre Bærum Idrettsforening** (stiftet 4. februar 1986 som *Helset Idrettsforening*) er norsk idrettsforening fra Bærums Verk, som driver med bandy, fotball og håndball.

## Fotball
Vestre Bærums A-lag(den gang Helset IF) ble opprettet i år 2000 i Norges laveste divisjon; 8. divisjon. I 2003 rykket A-laget opp til 7. divisjon. A-laget fikk noen forsterkninger og ble mer samkjørte så etter en bra sesong i 2006 rykket de opp i 6. divisjon. Der var de kun sesongen 2007, da laget rykket opp til 5. divisjon.  2 år senere rykker de opp i 4.divisjon, der de spilte i 2010 sesongen4.div Menn avd 03.

Kampene spilles på Helsetbanen, Toppenhaugbanen eller Triangelen. Alle banene var tidligere grusbaner frem til i 2011, da det ble det lagt kunstgress på Helsetbanen, som også har flombelysning.

## Håndball
Klubbens håndballag benytter seg av Helsethallen, en hall med håndballbane, ungdomsklubb, pil og bue-rom og boksering.

## Eksterne lenker
*
Qrt

**Kurt Bolianatz** (født 1977), kjent som **Qrt**, er en kanadisk-norsk musiker bosatt i Stavanger. Under aliaset Qrt lager han elektronisk musikk og har gitt ut to album, det første i 2003 på det London-baserte plateselskapet Irritant Records, og det andre i 2006 på sitt eget selskap. Han har også bidratt med flere spor på ulike samlealbum.

Etter sin første utgivelse mottok Qrt svært gode kritikker, noe som førte til radiospilling – blant annet hos BBCs John Peel, som spilte musikken hans jevnlig – og opptredener både i Norge og internasjonalt.

## Utgivelser

;QRT
* *Faardte* (Irritant Records), 2003
* *Love for Lighting* (Exploded View Records), 2006

;Samlealbum
* *Hi-fi Allergi* (Gold Soundz Records), 2002 (N)
* *NordUk 1* (NordUk Records), 2005 (UK)
* *NordUk 2* (NordUk Records), 2006 (UK)
* *Numusic #1* (Nu Productions), 2006 (N)
* *Rewired Burglar Alarms* (Goldsoundz Records), 2006 (N)
* *Jinetera Sing – Boozlebam remix of Qrt* (Dhyana Records), 2006 (US)
* *Numusic #2* (Nu Productions), 2007 (N)
* *Qrt Remix of HOH "Lovebreak"* (Zang), 2007 (N)
* *Broken Line Remixes – Qrt remix of Nils Henrik Asheim* (Zang), 2007 (N)

;FIBO TRESPO m/ Kurt Bolianatz:
* *Ez Az Electromos* (Smalltown Supersound), 1999
* *Live 2000* (Gold Soundz Records), 2000

;Samlealbum med FIBO TRESPO m/ Kurt Bolianatz:
* *No Title* aka *Sauron* (Synesthetic Records), 1999
* *Le Jazz Non (w/ Fibo Trespo)* (Smalltown Supersound), 1999

## Eksterne lenker
*
Don Juan (andre betydninger)

**Don Juan** har flere betydninger:

**[[Dom Juan ou le Festin de Pierre]]* – et skuespill skrevet av Molière i 1665
*Don Juan, romanfigur
*Don Juan Manuel, middelalderforfatter
*Don Juan de Austria, militær leder fra huset Habsburg
*Don «Magic» Juan, amerikansk rapper
*Don Juan (dikt), episk dikt av Lord Byron
Hedmark fylkesting

Hedmark fylkesting var det øverste folkevalgte organet i tidligere Hedmark fylkeskommune. Det er fylkestinget som angir rammene for den fylkeskommunale virksomheten. Dette skjer gjennom vedtak om fylkesplan, økonomiplan og årsbudsjett.

Valget i 2011 ga et rødgrønt flertall i fylkestinget i Hedmark, og Arbeiderpartiet og Senterpartiet vant til sammen 19 av 33 mandater.

I perioden 2011-2015 er Dag Rønning (Sp) fylkesordfører. Gunn Randi Fjæstad (Ap) er fylkesvaraordfører.

Hedmark fylkeskommune er imidlertid en parlamentarisk styrt fylkeskommune, og det betyr at den politiske makta ligger i fylkesregjeringen eller Hedmarks fylkesråd, som ledes av Per-Gunnar Sveen (Ap).

## Sammensetning
Etter valget i 2011 er sammensetningen av Hedmark fylkesting slik (totalt 33 representanter):

**Arbeiderpartiet** (15 representanter):
*Njål Slettemark Føsker (Nord-Odal), Eva Arnseth (Hamar), Gunn Randi Fjæstad - fylkesvaraordfører (Stange), Svein Borkhus (Alvdal), Elisabeth Dreyer Sidselrud (Kongsvinger), Ragnhild Myklebust (Ringsaker), Reidar Åsgård (Engerdal), Margrethe Skjærbek (Elverum), Terje Andreas Hoffstad (Stor-Elvdal), Torill Tjeldnes (Folldal), Terje Andreas Hoffstad (Stor-Elvdal), Frank Willy Bjørneseth (Åsnes), Tonje Granmo (Ringsaker), Jan Ingvar Wibe (Hamar), Berit Haveråen (Eidskog) og Khalid Haji Ahmed (Hamar).

Per-Gunnar Sveen og Lasse Juliussen har trådt ut av fylkestinget for å sitte i fylkesrådet. Berit Haveråen og Khalid Haji Ahmed møter fast i fylkestinget i deres sted.

**Senterpartiet** (4 representanter):
*Arnfinn Nergård (Os), Ida Kristine Teien (Grue), Dag Rønning - fylkesordfører (Engerdal) og Mari Gjestvang (Ringsaker).

**Høyre** (6 representanter):
*Frode Knutzen Midtlund (Elverum), Solveig Seem (Hamar), Rune Øygarden (Ringsaker), Kristian Tonning Riise (Stange), Heidi Lundstedt (Os) og Trond Enemo (Stange).

**Fremskrittspartiet** (3 representanter):
*Tor Andre Johnsen (Ringsaker), Tone J. Coucheron (Hamar), Kjell Arne Hansen (Kongsvinger)

**Venstre** (2 representanter):
*Erik Ringnes (Stange) og Mirjam Engelsjord (Stange).

**Kristelig Folkeparti** (1 representant):
*Geir Lorents Byberg (Hamar).

**Pensjonistpartiet** (1 representant):
*Helge Thomassen (Kongsvinger)

**Sosialistisk Venstreparti** (1 representant):
*Christian Haugen (Ringsaker)

## Fagkomiteer

Hedmark fylkesting har tre fagkomiteer som forbereder saker og kommer med innstillinger overfor fylkestinget. Disse komiteene er:

**Komité for Økonomi, Eiendom og Regionalt samarbeid**
*Komiteen ledes av Gunn Randi Fjæstad (Ap)

**Komité for Samferdsel, Miljø og Overordnet planlegging**
*Komiteen ledes av Frode Knudzen Midtlund (H)

**Komité for Kompetanse og Kultur**
*Komiteen ledes av Elisabeth Dreyer Sidselrud (Ap)
Hedmarks fylkesråd

**[[Fylkesråd]]et i Hedmark** er utgått av flertallet i Hedmark fylkesting, som etter valget i 2015 består av Arbeiderpartiet og Senterpartiet. Ap har fylkesrådslederen, mens Sp har fylkesordføreren.

Per-Gunnar Sveen har vært leder av fylkesrådet siden mai 2012.

Alle medlemmene av fylkesrådet deler ansvaret for internasjonale oppgaver.

## Sammensetning (2015-2019)
*Per-Gunnar Sveen (Ap) – fylkesrådsleder
*Aasa Gjestvang (Sp) – fylkesrådets nestleder (til 16. september 2019)
*Anne Karin Torp Adolfsen (Ap)
*Thomas Breen (Ap) (til 1. juli 2019)
*Lasse Juliussen (Ap) (fra 1. juli 2019)
*Mari Gjestvang (Sp) (fra 16. september 2019)

Kate Franklin Langsethagen (Ap) og Ranghild Finden (Sp) er fylkesrådets politiske sekretærer.

## Sammensetning (2012-2015)
*Per-Gunnar Sveen (Ap) – fylkesrådsleder
*Aasa Gjestvang (Sp) – fylkesrådets nestleder
*Anne Karin Torp Adolfsen (Ap)
*Lasse Juliussen (Ap)

## Sammensetning (2011-2012)
*Njål S. Føsker (Ap) – fylkesrådsleder
*Aasa Gjestvang (Sp) – fylkesrådets nestleder
*Eva Arnseth (Ap)
*Per-Gunnar Sveen (Ap)

## Sammensetning (2010-2011)
*Svein Borkhus (Ap) – fylkesrådsleder
*Aasa Gjestvang (Sp) – fylkesrådets nestleder
*Christian Haugen (SV)
*Gunn Randi Fjæstad (Ap)

## Sammensetning (2007-2010)
*Siv Tørudbakken (Ap) – fylkesrådsleder
*Aasa Gjestvang (Sp) – fylkesrådets nestleder
*Christian Haugen (SV)
*Svein Borkhus (Ap)

## Sammensetning (2003-2007)
*Reidar Åsgård (Ap) – fylkesrådsleder
*Siv Tørudbakken (Sp) 
*Maj Christin Stenersen Lund (SV)

## Se også
*Liste over fylkesrådsledere i Hedmark

## Referanser
Knurr

**Knurr** (*Eutrigla gurnardus*) er en fiskeart i knurrfamilien. Den blir også kalt vanlig knurr eller gråknurr.

## Beskrivelse
Knurren kan bli inntil 60&nbsp;cm lang og 1,2&nbsp;kg. Hodet er høyt og kroppen smalner bakover mot halefinnen. Brystfinnene er kortere enn bukfinnene. Den har benknuter langs sidelinjen og ved basis av ryggfinnene. Fargen kan variere fra grå til brun, men buken er alltid lys. Knurren ligner på rødknurr men kan skilles fra den på benknutene og de korte brystfinnene.

## Adferd
Knurren er en bunnfisk som liker seg på sandbunn, men finnes også på mudder- og steinbunn. De fremste to-tre finnestrålene i bukfinnene er frie og bevegelige, og smakssensorene ytterst på finnestrålene benyttes under næringssøk på bunnen. Om natten kan knurren svømme pelagisk nær overflaten på jakt etter mat. Man finner den vanligvis fra 10 til 150 meters dyp.

Under gytingen i april-august gyter hver hunn inntil 300 000 egg som klekkes  etter omtrent fem døgn. Yngelen lever pelagisk til de er 3&nbsp;cm lange og blir deretter bunnlevende.

Knurren lever av krepsdyr, flerbørstemarker og småfisk.

Navnet knurr kommer av at den lager en markant knurrende lyd ved hjelp av sammentrekninger i svømmeblæren om den føler seg truet.

## Utbredelse
Knurren finnes i tempererte havområder. I østlige deler av Atlanterhavet, fra Madeira og nordover til Norge og Island. I vestlige deler av Østersjøen og i Middelhavet og Svartehavet.

I Norge er knurren vanlig langs kysten nord til Trondheim, men finnes også videre nordover til Finnmark.

## Økonomisk betydning
Kjøttet er velsmakende, hvitt og fast. I Norge foregår ikke nevneverdig kommersielt fiske etter knurr – den blir i hovedsak fisket som bifangst i trål eller på line. Ellers i Europa, fortrinnsvis på kontinentet, bedrives kommersielt fiske av arten i mindre grad.

## Referanser




## Litteratur
* 
* 
* 
* 

## Eksterne lenker
* 
*
Cobraen slår til

***Cobraen slår til*** (originaltittel: *Il giorno del Cobra*) er en italiensk action-kriminal fra 1980 regissert av Enzo G. Castellari. Hovedrollen spilles av Franco Nero.

Den er også kjent under den engelske tittelen *Day of the Cobra*.

## Handling
Larry 'Cobra' Staziani er en rufsete detektiv i San Francisco som i hovedsak driver på med å spionere på utro ektemaker. En dag blir han hyret for å finne en narkobaron i Italias lumske gater. Men det viser seg å være langt fra et rutineoppdrag, da han oppdager at det er noe muffens med oppdragsgiverne hans. Når hans sønn blir tatt som gissel får han dobbelt press på å løse oppgaven.

## Om filmen
Den ble ikke satt opp på norske kinoer, men ble lansert på video av CCV rundt 1982. Den ble vist på TVNorge i 1995. 

Aftenposten, VG og Dagsavisen gav den terningkast to.

## I rollene
(utvalg)
* Franco Nero –  Larry 'Cobra' Staziani 
* Sybil Danning –  Brenda 
* Mario Maranzana –  Cases 
* Licinia Lentini –  Lola-Ivan 
* Ennio Girolami –  Martino (as Thomas Moore) 
* Mickey Knox –  Papasian

## Referanser


## Eksterne lenker
* 
*Norsk videocover fra 1982 (CCV)
John Rognes

**John Rognes** (født 1966) er en norsk matematiker. Han er professor ved Matematisk institutt ved Universitetet i Oslo.

Rognes markerte seg med matematikkferdigheter i ung alder. Allerede på ungdomsskolen avla Rognes artiumseksamen i matematikk. På videregående ble Rognes fritatt for fysikk og matematikk og tok heller kurs ved universitetet. Fra 1981 til 1984 vant han Abelkonkurransen tre ganger, og tok én andreplass. I 1983 tok han bronsemedalje i kjemiolympiaden i Timișoara, og i 1984 tok han bronsemedalje i matematikkolympiaden i Praha.

Som 19-åring fikk han graden cand.mag. *Laudabilis prae ceteris*, med snittet 1,09. Han dro deretter til Princeton University, der han tok en PhD som 24-åring med avhandlingen «The Rank Filtration in Algebraic K-theory».

I 1994 ble Rognes førsteamanuensis ved UiO, og fra 1998 har han vært professor. Han ble med det Norges yngste matematikkprofessor. Rognes' forskning dreier seg om topologisk matematikk og algebraisk K-teori. I 2004 ble han av de 26 som fikk femårsstipend som *[[Yngre fremragende forskere]]* av Norges forskningsråd. Fra 2010 til 2014 var har redaktør i *[[Acta Mathematica]]*. I 2014 var han invitert foredragsholder ved den internasjonale matematikerkongressen (ICM) i Seoul. Fra 2014 til 2018 var han leder for Abelkomiteen.

## Referanser


## Eksterne lenker
* Hjemmeside ved UiO
* Liste over publikasjoner
* «John Rognes: Leker matematikk» i ''Apollon''
Blackstone Group

**Blackstone Group** L.P. er et private equity- og investeringsselskap, dannet i 1985 av Peter G. Peterson og Stephen A. Schwarzman. Selskapet har hovedkontor i New York City, og øvrige kontorer i Atlanta, Boston, London, Hamburg, Paris, Mumbai og Hongkong. Blackstone Group er et av verdens største selskaper innen private equity.

Blackstone eier 20&nbsp;% av China National BlueStar som igjen eier Elkem.

## Referanser

## Eksterne lenker
* 
*